**Časť A – Vyhodnotenie kontrolnej činnosti štátnych archívov za rok 2020**

Štátny odborný dozor vykonávaný zamestnancami štátnych archívov bol zameraný na dodržiavanie ustanovení zákona č. 395/2002 Z. z. o archívoch a registratúrach a o doplnení niektorých zákonov v znení neskorších predpisov, vyhlášky Ministerstva vnútra Slovenskej republiky č. 628/2002 Z. z., ktorou sa vykonávajú niektoré ustanovenia zákona o archívoch a registratúrach a o doplnení niektorých zákonov, ako aj na dodržiavanie záväzných interných aktov riadenia na správu registratúry, predovšetkým registratúrneho poriadku a registratúrneho plánu. Predmetom kontroly u pôvodcov registratúry podľa § 16 ods. 3 zákona bolo aj dodržiavanie vyhlášky Ministerstva vnútra Slovenskej republiky č. 410/2015 Z. z. o podrobnostiach výkonu správy registratúry orgánov verejnej moci a o tvorbe spisu v znení vyhlášky Ministerstva vnútra Slovenskej republiky č. 49/2019 Z. z., ktorou sa mení a dopĺňa vyhláška Ministerstva vnútra Slovenskej republiky č. 410/2015 Z. z. o podrobnostiach výkonu správy registratúry orgánov verejnej moci a o tvorbe spisu.

Štátne archívy nemohli z dôvodu epidemiologickej situácie v súvislosti s pandémiou COVID-19 a trvaním núdzového stavu vykonať všetky naplánované kontroly. Nevykonané kontroly sa presúvajú do roku 2021.

**Slovenský národný archív**

Oddelenie služieb verejnosti Slovenského národného archívu malo na rok 2020 naplánovaných 23 kontrol u pôvodcov I. a II. kategórie. Z tohto počtu malo byť vykonaných 18 komplexných a 5 následných kontrol.

Komplexné kontroly správy registratúry boli vykonané u nasledovných pôvodcov registratúrnych záznamov : Hudobné centrum (04. - 05.02.), Ministerstvo hospodárstva SR (27. - 28. 02.), Dopravoprojekt, a. s., (04. - 05. 03.), Jadrová a vyraďovacia spoločnosť, a. s. (22. - 23. 06.), Konštrukta Defence, a. s., (28. - 29.07.), Slovenská gymnastická federácia (08.09.), Výskumný ústav geodézie a kartografie (01.10.) Nad rámec plánu kontrol bola vykonaná kontrola správy registratúry na podnet v  Národnom inšpektoráte práce v Košiciach (20.- 21. 01.).

V rámci komplexných kontrol boli vykonané aj kontroly v 3 archívoch , a to: Dopravoprojekt, a. s., (05. 03.), Jadrová a vyraďovacia spoločnosť, a. s., (23. 06.), Konštrukta Defence, a. s., (29. 07.)

Následné kontroly správy registratúry boli vykonané vo Výskumnom ústave zváračskom – Priemyselnom inštitúte (20. 02.), Tlačovej agentúre SR (26.02.), Puncovom úrade SR (07.07.) Taktiež sme vykonali následnú kontrolu v archíve Tlačovej agentúry SR (26. 02.). Celkovo bolo v roku 2020 vykonaných 15 kontrol správy registratúry a archívu (14 kontrol plánovaných a 1 na podnet).

Z dôvodu obmedzení súvisiacich so šírením vírusu Covid 19 sa niektoré z plánovaných kontrol neuskutočnili. Z komplexných kontrol neboli vykonané kontroly na Ministerstve financií SR, Ministerstve dopravy a výstavby SR, Štatistickom úrade SR, Slovenskej konsolidačnej, a. s., (registratúra a archív), Slovenských elektrárňach, a. s. (registratúra a archív) a vo Fonde výtvarných umení. Z vyššie uvedených dôvodov nebola vykonaná následná kontrola v Ústrednom kontrolnom a skúšobnom ústave poľnohospodárskom. Všetky neuskutočnené kontroly boli  zaradené do plánu kontrol na rok 2021.

Pri vykonaných kontrolách správy registratúry sa vyskytli nedostatky, ktoré sa väčšinou opakujú každoročne u všetkých pôvodcov registratúry. Väčšina pôvodcov má zriadenú samostatnú pracovnú pozíciu správcu registratúry. U pôvodcov, ktorí ju zriadenú nemajú, zabezpečujú správu registratúry zamestnanci sekretariátu alebo je zabezpečovaná prostredníctvom externého dodávateľa. Väčšina kontrolovaných subjektov používa na správu registratúry certifikované elektronické informačné systémy, ktoré sú prepojené s elektronickou schránkou. Prepojenie s agendovými systémami bolo zaznamenané iba v jednom prípade (Jadrová a vyraďovacia spoločnosť, a. s.). U pôvodcov so zavedeným informačným systémom na správu registratúry sú do neho zapojené všetky organizačné zložky. Evidenciu záznamov klasickým spôsobom v jednom alebo viacerých registratúrnych denníkoch sme zistili u troch pôvodcov. Takmer u všetkých kontrolovaných pôvodcov registratúry sa dopĺňajú údaje do prezentačnej pečiatky sporadicky, na registratúrnych záznamoch obsahujúcich osobné údaje sa neuvádza obmedzený prístup a čas obmedzenia. Úložné jednotky v príručných registratúrach sú označované nedostatočne (uvádza sa iba rok a vecná skupina).

Spracovatelia väčšinou spisy tvoria, niektorí však pri neelektronických a kombinovaných spisoch netlačia spisové obaly a nevytvárajú ani obsah spisu. Priebežné vybavovanie záznamov a dodržiavanie lehôt na vybavenie boli zaznamenané u všetkých pôvodcov. Úradné listy boli vyhotovené v súlade s platnými technickými normami, menšie nedostatky (napr. uvádzanie prílohy pod podpisovou doložkou) boli spôsobené zlým nastavením šablón v elektronickom systéme. Spracovatelia uzatvárajú spisy priebežne po vybavení, v niektorých prípadoch až koncom roka. Materiálno – technické vybavenie registratúrnych stredísk je uspokojivé a zodpovedá požiadavkám ochrany stanovenými II. časťou vyhlášky MV SR č. 628/2002 Z. z.

Archívy u  kontrolovaných pôvodcov sú umiestnené v samostatných miestnostiach, majú vytvorený priestor na bádanie, hoci podľa vyjadrení zodpovedných zamestnancov sú požiadavky na štúdium archívnych dokumentov minimálne. Úlohy archívu vykonávajú zamestnanci, ktorí sú zároveň aj správcami registratúry. Nedostatky boli zistené pri označovaní úložných jednotiek v archíve a tiež pri aktualizovaní evidenčných listov archívneho fondu. Bádateľské poriadky u dvoch pôvodcov neboli aktualizované v zmysle vyhlášky MV SR č. 628/2002 v znení vyhlášky č. 76/2002 Z. z. Archívne dokumenty sa nespracúvajú, s čím súvisí absencia archívnych pomôcok.

Vo všetkých kontrolovaných subjektoch sa kontrolné skupiny stretli s ústretovosťou a ochotou vedúcich pracovníkov zistené nedostatky odstrániť. Pôvodcovia prijali opatrenia na odstránenie nedostatkov, odstraňujú ich podľa uložených termínov a o ich odstránení písomne informujú.

Slovenský národný archív, špecializované pracovisko Slovenský banský archív v Banskej Štiavnici mal na  rok 2020 naplánovaných 11 kontrol u pôvodcov I. a II. kategórie. Všetky plánované kontroly boli komplexné, pričom v rámci komplexných kontrol boli plánované 2 kontroly archívov organizácií.

Pre obmedzenia spojené so zamedzením šírenia vírusu Covid 19 bola vykonaná jedna kontrola, a to v Obvodnom banskom úrade v Banskej Bystrici (06. 10.), kde sa hľadal optimálny spôsob ukladania registratúrnych záznamov s dlhodobou lehotou uloženia. Ostatné nerealizované kontroly sú presunuté do plánu kontrol na rok 2021.

**Štátny archív v Banskej Bystrici**

Štátny archív v Banskej Bystrici zaradil v roku 2020 do plánu kontrolnej činnosti 66 kontrol zameraných na správu registratúry. Vo všetkých prípadoch sa jednalo o kontroly komplexné. Následné kontroly plánované neboli.

Kontroly sa týkali pôvodcov I. kategórie. Boli vykonané v 66 subjektoch, pričom prioritná pozornosť bola opätovne zameraná na orgány verejnej moci, ktoré sú pôvodcami väčšiny archívnych dokumentov v pôsobnosti Štátneho archívu v Banskej Bystrici. Komplexné kontroly sa vykonali v nasledovných obecných úradoch: OcÚ v Opave (05.02.), OcÚ v Čelovciach (05.02.), OcÚ v Chrámci (11.02.) , OcÚ vo Veľkej Vsi (20.02.), OcÚ v Babinej (11.03.), OcÚ v Badíne (11.03.), OcÚ v Hronseku (11.03.), OcÚ v Sáse (11.03.), OcÚ v Kotmanovej (30.06.), OcÚ v Bartošovej Lehôtke (01.07.), OcÚ v Dolnej Vsi (01.07.), OcÚ v Klokoči (06.07.), OcÚ v Slatinských Lazoch (06.07.), OcÚ v Hradišti (07.07.), OcÚ v Jastrabej (07.07.), OcÚ vo Vysokej (07.07.), OcÚ v Donovaloch (07.07.), OcÚ v Hrušove (08.07.), OcÚ v Tajove (08.07.), OcÚ v Brezničke (09.07.), OcÚ v Slovenskej Ľupči (14.07.), OcÚ v Polomke (21.07.), OcÚ v Nevoľnom (22.07.), OcÚ v Ihráči (22.07.), OcÚ v Nemeckej (22.07.), OcÚ v Hodruši – Hámroch (28.07.), OcÚ v Ľubietovej (29.07.), OcÚ v Strelníkoch (29.07.), OcÚ v Muli (06.08.), OcÚ v Lovči (11.08.), OcÚ v Janiciach (10.09.), OcÚ v Ladomerskej Vieske (17.09.), OcÚ v Starej Hute (17.09.), OcÚ v Stožku (17.09.), OcÚ v Počúvadle (22.09.), OcÚ v Tuhári (22.09.), OcÚ v Suchom Brezove (23.09.), OcÚ vo Veľkom Lome (23.09.), OcÚ vo Veľkej nad Ipľom (24.09.), OcÚ v Drážovciach (29.09.), OcÚ v Hontianskych Tesároch (29.09.), OcÚ v Starej Kremničke (30.09.), OcÚ v Orávke (06.10.), OcÚ v Ruminciach (06.10.), OcÚ v Lenke (08.10.), OcÚ v Králi (13.10.), OcÚ v Neporadzi (13.10.), OcÚ v Riečke (13.10.), OcÚ v Štrkovci (13.10.), OcÚ v Stredných Plachtinciach (21.10.) čiže celkom na 50 obecných úradoch.

Z hľadiska odborných činností v oblasti vzdelávacieho procesu boli kontrolované nasledovné školy: Základná škola Pavla Križku v Kremnici (18.02), Hotelová akadémia Brezno (19.02.), [Gymnázium Mikuláša Kováča v Banskej Bystrici](https://www.zoznam.sk/firma/2506816/Gymnazium-Mikulasa-Kovaca-Banska-Bystrica) (20.02.), Obchodná akadémia v Brezne (04.03.), Gymnázium B. S. Timravy v Lučenci (10.03.), Obchodná akadémia v Banskej Bystrici (01.07.), Gymnázium J.G. Tajovského v Banskej Bystrici (02.07.), Stredná odborná škola techniky a služieb v Brezne (02.07.), Základná škola s materskou školou v Hrušove (08.07.), SPŠ Samuela Mikovíniho v Banskej Štiavnici (29.09.), ZŠ s MŠ Maximiliána Hella v Štiavnických Baniach (06.10.).

Správa registratúry sa ďalej kontrolovala na Úrade práce, sociálnych vecí a rodiny Banská Štiavnica (03.03.), v Centre pedagogicko-psychologického poradenstva a prevencie Banská Štiavnica (08.07.) a Domove Márie v Banskej Štiavnici (08.10.).

Zamestnanci Štátneho archívu v Banskej Bystrici vykonali komplexné kontroly aj u dvoch pôvodcov archívnych dokumentov so zriadenými archívmi – v Slovenskom banskom múzeu v Banskej Štiavnici (10.03.) a v spoločnosti PTCHEM, s. r. o. v Dubovej (23.07.).

Pri výbere kontrolovaných subjektov sa kládol dôraz na ich význam pri produkcii budúcich archívnych dokumentov a preto boli v najväčšej miere zastúpené obecné úrady (celkom 50 obecných úradov), 1 štátny úrad, v menšom počte sa kontrolovala správa registratúr v školách (11 subjektov) a u iných pôvodcov registratúr (2 subjekty). Kontrolovaní boli taktiež pôvodcovia archívnych dokumentov so zriadenými archívmi (2 subjekty).

Z pôvodného plánu sa neuskutočnila jedna kontrola (Obecný úrad v Sennom) z dôvodu protiepidemiologických opatrení v súvislosti s celoplošnou pandémiou ochorenia COVID-19 a náhradný termín nebol v dôsledku karantény pracovníkov úradu naplánovaný.

Nad rámec plánovaných kontrol bola v rámci štátneho odborného dozoru zrealizovaná jedna komplexná kontrola na Obecnom úrade v Tajove, ktorá bola uskutočnená na základe ohlásenej personálnej zmeny na pozícii správkyne registratúry po odchode bývalej zamestnankyne úradu a jej nekorektnom odovzdaní agendy.

Plánovaná kontrolná činnosť bola zameraná hlavne na preverenie dodržiavania všeobecne záväzných právnych predpisov a interných aktov riadenia pre správu registratúry.

Všetci zamestnanci kontrolovaných subjektov, ktorí zabezpečovali pracovné činnosti súvisiace so správou registratúry, spĺňali požiadavky na dosiahnuté vzdelanie. Naďalej však pretrváva stav, že pracovná pozícia správcu registratúry je kumulovaná s ďalšími funkciami (práca v podateľni, administratívne práce, vedenie účtovníctva,  personálna a mzdová agenda, správa majetku) a správa registratúry je tak len jednou z viacerých odborných činností ich náplne práce. Taktiež zastupovanie pracovníka nie je z objektívnych dôvodov vždy plnohodnotne zabezpečené. Tieto skutočnosti sa prejavujú aj pri celkovom vedení správy registratúry a ovplyvňujú jej úroveň u pôvodcu.

Výkon správy registratúry sa u väčšiny kontrolovaných subjektov zabezpečuje prostredníctvom neautomatizovaného centralizovaného systému, vedením jedného centrálneho registratúrneho denníka. Obecné úrady, ktoré používajú automatizovaný systém správy registratúry, v prevažnej miere využívajú informačné systémy na správu registratúry, ktoré majú certifikát zhody s výnosom Ministerstva vnútra Slovenskej republiky č. 525/2011 Z. z. o štandardoch pre elektronické informačné systémy na správu registratúry.

Pôvodcovia prijímajú zásielky prostredníctvom elektronickej schránky**,** elektronickej pošty, elektronických služieb a zásielky, ktoré boli doručené poštovým podnikom, kuriérnou službou, osobne.Správu registratúry, resp. postup pri evidencii a manipulácii špeciálnych druhov registratúrnych záznamov upravujú ustanovenia ďalších všeobecne záväzných právnych predpisov a vlastných interných smerníc. Väčšina z kontrolovaných obecných úradov plní zákonnú povinnosť poskytovania elektronických služieb občanom a využíva program DCOM -  Dátové centrum obcí a miest. Elektronickú komunikáciu využívajú prevažne s orgánmi verejnej moci. Elektronické zásielky prijaté prostredníctvom elektronickej schránky „slovensko.sk“, vytlačia do listinnej podoby a označia odtlačkom prezentačnej pečiatky.

Počas vykonaných kontrol bolo zistené, že všeobecne väčšina subjektov nevyužíva elektronickú správy registratúry v celom rozsahu, predovšetkým z dôvodu nevedomosti, prípadne odmietania využívania nových technológií.

Subjekty, ktoré pri výkone správy registratúry využívali neautomatizovaný centralizovaný systém, evidovali registratúrne záznamy v hlavnej evidenčnej pomôcke – registratúrnom denníku (typ ŠEVT 01 170 3 alebo IGAZ 031). Vo všeobecnosti je možno poukázať na nedôslednosť vo vedení registratúrnych denníkov a nesprávne evidovanie záznamov.

Správa registratúry v dotknutých subjektoch je z kvalitatívneho hľadiska na rôznej úrovni. Väčšina kontrolovaných subjektov vykonávala činnosti spojené s výkonom správy registratúry bez výraznejších pochybení. Prijímanie a odosielanie registratúrnych záznamov pôvodcovia zabezpečujú prostredníctvom podateľne, elektronickej schránky alebo elektronickej pošty. Evidovanie, obeh a vybavovanie záznamov i spisov prebieha zvyčajne počas kalendárneho roka v súlade s registratúrnym poriadkom, ojedinele nebolo dodržané vybavenie v príslušných zákonných lehotách. Zaraďovanie zásielok do obehu je zväčša v súlade s registratúrnym poriadkom.

Štátny odborný dozor vykonaný u pôvodcov nepreukázal zistenie takých nedostatkov, ktoré by vykazovali charakter priestupkov podľa § 30a zákona č. 395/2002 Z. z. Výsledky kontrol však aj v tomto roku preukázali svoju opodstatnenosť pri mapovaní najviac vyskytujúcich sa nedostatkov vo vedení správy registratúry, spôsobe ochrany registratúrnych záznamov jednotlivých subjektov ako aj pri realizácii vyraďovania registratúrnych záznamov.

Z dlhodobého hľadiska pretrváva ako najčastejší problém u pôvodov registratúry pomalý prechod na automatizovaný systém správy registratúry a nerealizovanie vyraďovacích konaní prostredníctvom elektronických služieb Ministerstva vnútra Slovenskej republiky.

Z týchto dôvodov boli správcovia registratúry kontrolovaných subjektov odborne usmernení a informovaní o všetkých výhodách automatizovaného systému vedenia registratúry. Taktiež im bol vysvetlený postup ako požiadať Ministerstvo vnútra SR odbor archívov a registratúr o vytvorenie osobného prostredia právnickej osoby a celý proces k podniknutiu ďalších krokov v súvislosti s vyraďovacím konaním prostredníctvom elektronických služieb.

Vo všeobecnosti možno konštatovať, že výkon štátneho odborného dozoru u jednotlivých pôvodcov prispieva k zlepšeniu stavu správy registratúry, subjekty sú dostatočne informované o dôležitosti výkonu správy registratúry a u väčšiny pôvodcov už nie je považovaná za nadbytočnú a nepodstatnú činnosť. Vykonanou kontrolnou činnosťou za rok 2020 evidujeme zo strany kontrolovaných subjektov zodpovednejší prístup k správe registratúry a taktiež výraznejšie zlepšenie v súvislosti s uložením a ochranou registratúrnych záznamov v registratúrnych strediskách.

**Štátny archív v Bratislave**

V roku 2020 mal štátny archív naplánovaných 20 kontrol: Gymnázium, Grösslingova, Bratislava (05. 02.), Stredná odborná škola pedagogická, Bullova, Bratislava (12. 02.), SATUR TRAVEL a.s. (11. 03.), Obecný úrad v Častej (plánovaná v I. štvrťroku), Obecný úrad v Píle (plánovaná v I. štvrťroku), Prvá stavebná sporiteľňa, a. s. (22. 06. – archív), Slovak Lines, a.s. (14. 07. – archív), Psychiatrická nemocnica Philippa Pinela (plánovaná v II. štvrťroku), Základná škola v Suchohrade (plánovaná v II. štvrťroku), Základná škola, Záhorácka, Malacky (plánovaná v II. štvrťroku), Okresná prokuratúra Bratislava I (20. 08.), Materská škola, Medzilaborecká, Bratislava (plánovaná v III. štvrťroku), Miestny úrad Bratislava – Podunajské Biskupice (plánovaná v III. štvrťroku), Základná škola Dr. Jozefa Dérera, Malacky (plánovaná v III. štvrťroku), Základná škola, Štúrova, Modra (plánovaná v III. štvrťroku), Obecný úrad v Bernolákove (plánovaná v III. štvrťroku), Obecný úrad v Malinove (plánovaná v III. štvrťroku), Bratislavské bábkové divadlo (13. 10.), Obecný úrad v Plaveckom Mikuláši (plánovaná v IV. štvrťroku), Obecný úrad v Plaveckom Podhradí (plánovaná v IV. štvrťroku).

U pôvodcov Obecný úrad v Častej, Obecný úrad v Píle, Psychiatrická nemocnica Philippa Pinela, Základná škola v Suchohrade, Základná škola, Záhorácka, Malacky, Základná škola Dr. Jozefa Dérera, Malacky, Základná škola, Štúrova, Modra, Obecný úrad v Bernolákove, Obecný úrad v Malinove, Obecný úrad v Plaveckom Mikuláši a Obecný úrad v Plaveckom Podhradí kontroly neboli vykonané z dôvodu šírenia sa ochorenia COVID-19 a s tým súvisiacej celoplošnej úpravy režimu na pracoviskách ministerstva vnútra. Namiesto komplexnej kontroly správy registratúry v Psychiatrickej nemocnici Philippa Pinela v Pezinku bola vykonaná kontrola archívnych dokumentov dočasne uložených u pôvodcu Slovenská plavba a prístavy a.s. (18. 08.). Ďalej neboli vykonané plánované kontroly u pôvodcov v pôsobnosti Archívu mesta Bratislavy, t. j. Materská škola, Medzilaborecká, Bratislava a Miestny úrad Bratislava – Podunajské Biskupice z dôvodu prebiehajúceho konania vo veci určenia kontrolného orgánu kompetentného vykonávať štátny odborný dozor v uvedených organizáciách. Okrem plánovaných kontrol bola vykonaná kontrola na podnet na Mestskom úrade v Stupave (08. 10.). Spolu teda štátny archív vykonal 9 kontrol, z toho 7 plánovaných a 2 kontroly nad rámec plánu.

Štátny archív pri zostavovaní plánu kontrol na rok 2020 kládol dôraz na to, aby boli medzi kontrolovanými subjektmi zastúpení predovšetkým pôvodcovia I. kategórie reprezentujúci rôzne oblasti pôsobenia a primerane aj pôvodcovia II. kategórie. Avšak vzhľadom na pandemickú situáciu štátny archív v II. – IV. štvrťroku upustil od výkonu kontrol na obecných úradoch, školách a v zdravotníckych zariadeniach. Dve kontroly boli vykonané v archívoch spoločností.

Správa registratúry v kontrolovaných organizáciách je vedená na rôznej úrovni, ale vo väčšine prípadov vykazuje početné porušenia všeobecne záväzných právnych predpisov a interných aktov riadenia a vyžiadala si uloženie viacerých opatrení na odstránenie zistených nedostatkov. Najzávažnejším a pravidelne sa opakujúcim nedostatkom je nedôsledné evidovanie doručených a odoslaných záznamov, pričom elektronické zásielky, vrátane úradných zásielok doručených do elektronickej schránky, sa často neevidujú vôbec. Registratúrne denníky neobsahujú predpísané rubriky, prípadne nie sú vyplnené. Pretrvávajúcim problémom je tiež nesprávna manipulácia s elektronickými registratúrnymi záznamami, nakoľko sa po prijatí tlačia, kópie sa označujú prezentačnou pečiatkou a ďalej sa s nimi narába ako s neelektronickými záznamami. Pomerne nízka úroveň zručností pri práci s elektronickými registratúrnymi záznamami bola zistená takmer pri všetkých kontrolovaných subjektoch.

Na základe zistení z kontrol, vykonaných aj v minulých rokoch, možno konštatovať, že trvalými problémami sú neaktualizované registratúrne poriadky a plány, nevyznačovanie obmedzeného prístupu a doby obmedzenia na spisoch obsahujúcich záznamy s osobnými údajmi, nedostatočné prepájanie podaní a vybavení, nezaraďovanie záznamov do spisov, nedôsledné a nedostatočné označovanie a usporiadanie úložných jednotiek v príručných registratúrach ako aj v registratúrnych strediskách a nepravidelné vyraďovanie registratúrnych záznamov. Zistené nedostatky svedčia o tom, že registratúrne poriadky a plány, napriek tomu, že sú pri procese posudzovania opakovane konzultované a pripomienkované, aby boli dôsledne upravené na podmienky pôvodcu, nie sú po schválení reálne zavedené do praxe pôvodcu, zamestnanci subjektov ich obsah nepoznajú a pri každodennej manipulácii so záznamami sa nimi neriadia. S niektorými povinnosťami, ktoré im smernice ukladajú, sú prvýkrát oboznámení až počas výkonu štátneho odborného dozoru. Štátny archív uložil kontrolovaným subjektom najmä opatrenia súvisiace s evidovaním záznamov, označovaním úložných jednotiek a aktualizáciou smerníc. Úroveň plnenia opatrení je vo väčšine prípadov uspokojivá.

Kontrola archívov spoločností Prvá stavebná sporiteľňa, a. s. a Slovak Lines, a.s. preukázala, že súkromné archívy nevykonávajú odborné činnosti, nakoľko nemajú zabezpečené odborné personálne obsadenie. Odovzdávanie archívnych dokumentov do archívu sa uskutočňuje bez vyhotovenia preberacích protokolov a odovzdávacích zoznamov, nevedie sa evidencia prírastkov ani lokačný prehľad. Kontrolou archívnych dokumentov dočasne uložených u pôvodcu Slovenská plavba a prístavy a.s. bolo zistené, že spoločnosť odovzdala posúdené archívne dokumenty spolu s ostatnou živou registratúrou do správy externej spoločnosti. Štátny archív uložil spoločnosti opatrenie zabezpečiť prípravu archívnych dokumentov na odovzdanie do trvalej archívnej úschovy v priebehu budúceho roka.

Kontrola na podnet vykonaná na Mestskom úrade v Stupave bola zameraná na odosielanie dokumentov v elektronickej podobe a vedenie elektronických spisov. Kontrolou neboli zistené závažné porušenia zákona č. 395/2002 Z. z., ustanovení vyhlášky MV SR č. 628/2002 Z. z., vyhlášky MV SR č. 410/2015 Z. z. v znení vyhlášky MV SR č. 49/2019 Z. z. ani interných aktov riadenia vydaných na ich základe.

Kontrolná činnosť u prevažnej väčšiny pôvodcov ukázala, že majú záujem o zodpovedné vedenie správy registratúry, ale nemajú dostatočné personálne možnosti. Funkciu správcu registratúry spravidla plní zamestnanec v kumulácii s ďalšími činnosťami, ktoré sú hlavnou náplňou jeho práce a venuje im väčšinu pracovného času. Podobne je to v prípade zamestnancov poverených vykonávaním činností v archíve spoločnosti, pričom možno konštatovať, že pôvodcovia so zriadeným archívom nemajú záujem o zabezpečenie jeho odborného personálneho obsadenia a ako sa ukázalo aj po minulé roky, po kontrole archívu spoločnosti nasleduje takmer vždy jeho zrušenie. Zamestnancom kontrolovaných subjektov boli počas výkonu štátneho odborného dozoru a podľa potreby aj v priebehu roka podané odborné rady a podrobné usmernenia ako majú postupovať pri odstraňovaní nedostatkov a plnení uložených opatrení.

V roku 2021 štátny archív plánuje vykonať predovšetkým kontroly, ktoré v roku 2020 nezrealizoval z dôvodu šírenia sa ochorenia COVID-19, následnú kontrolu u pôvodcu Bratislavské bábkové divadlo a dve kontroly archívov spoločností. Ďalej sa opäť zameria na kontrolu správy registratúry u pôvodcov I. kategórie.

**Štátny archív v Košiciach**

V roku 2020 vykonal Štátny archív v Košiciach so svojimi pracoviskami 35 kontrol správy registratúry a 2 kontroly archívu. Všetky kontroly boli komplexné. Štátny archív v Košiciach sa pri kontrolách zameral na pôvodcov, z činnosti ktorých vzniká najviac archívnych dokumentov. Z dôvodu prebiehajúceho postupného sťahovania Archívu Spišská Nová Ves do nových priestorov neboli vykonané plánované kontroly u pôvodcov Obecný úrad vo Veľkom Folkmari, Základná škola s materskou školou vo Veľkom Folkmari, Základná škola v Závadke, Obecný úrad v Hincovciach, Mestský úrad v Gelnici a z dôvodu pozastavenia realizácie štátnych odborných dozorov v dôsledku opatrení na predchádzanie šírenia ochorenia COVID-19 neboli z plánovaných kontrol uskutočnené kontroly u pôvodcov Slovenské technické múzeum, Základná škola v Medzeve, Obecný úrad v Háji, Regionálna veterinárna a potravinová správa Košice-mesto, Gymnázium, Šrobárova 1 v Košiciach, Mestská časť Košice-Juh, Základná škola, Kežmarská 30 v Košiciach, Obecný úrad v Smolníku, Základná škola s materskou školou v Smolníku, Obecný úrad v Bajanoch a Gymnázium v Sobranciach. Nevykonané kontroly boli zaradené do plánu kontrol na rok 2021.

Štátny odborný dozor bol vykonaný u týchto pôvodcov:

Obecný úrad v Zemplínskom Jastrabí (06.02.), Regionálny úrad verejného zdravotníctva v Rožňave (11.02.), Obecný úrad v Brezine (11.02.), Tepelné hospodárstvo, s. r. o. Košice (13.02.), Centrum pre deti a rodiny, Hurbanova 42, Košice (18.02.), Obecný úrad vo Vojčiciach (03.03.), Obecný úrad v Zemplínskom Hradišti (12.03.), Obecný úrad v Muráni (23.06.), Obecný úrad v Muránskej Dlhej Lúke (23.06.), Obecný úrad v Parchovanoch (02.07.), Obecný úrad v Strede nad Bodrogom (07.07.), Obecný úrad v Iňačovciach (21.07.), Stredná odborná škola textilná v Tornali (23.07.), Základná škola F. Kazinczyho v Tornali (23.07.), Obecný úrad v Čečehove (23.07.), Obecný úrad vo Vyšnom Čaji (04.08.), Základná škola s materskou školou v Hrčeli (11.08.), Obecný úrad v Licinciach (11.08.), Stredná odborná škola v Pribeníku (18.08.), Gymnázium v Revúcej (26.08.), Mestské kultúrne stredisko v Revúcej (26.08.), Obecný úrad v Štítniku (22.09.), Obecný úrad v Ochtinej (22.09.), Obecný úrad v Buneticiach (22.09.), Múzeum a Kultúrne centrum južného Zemplína v Trebišove (22.09.), Základná škola v Blatných Remetách (22.09.), Obecný úrad v Blatných Remetách (23.09.), Obecný úrad v Cejkove (24.09.), Archív Východoslovenského múzea v Košiciach (28.09.), Archív spoločnosti Chemko, a. s. v Strážskom (29.09.), Obecný úrad v Markovciach (05.10.), Obecný úrad v Jasenove (06.10.), Obecný úrad v Petrikovciach (06.10.), Obecný úrad v Žakarovciach (06.10.), Základná škola s materskou školou, Maurerova 14 v Krompachoch (06.10.), Obecný úrad v Ruskovciach (07.10.), Obecný úrad v Závadke (08.10.).

Vo všetkých kontrolovaných subjektoch zabezpečujú správu registratúry osoby s dostatočným vzdelaním. Poverené osoby majú stredoškolské alebo vysokoškolské vzdelanie. Pracovná pozícia nie je vo väčšine prípadov samostatná, je kumulovaná s prácou v podateľni, ekonomickými alebo administratívnymi činnosťami. Správcovia registratúry majú napriek kumulovanej pozícii vo všetkých prípadoch vytvorené vhodné podmienky na vykonávanie činnosti. Väčšina kontrolovaných subjektov má štátnym archívom schválený registratúrny poriadok v súlade s vyhláškou MV SR č. 49/2019 Z. z., v niektorých prípadoch nebol registratúrny poriadok novelizovaný. Tento nedostatok bol v priebehu roka zväčša odstránený a novelizované registratúrne poriadky boli schválené.

Kontrolované subjekty využívajú centralizovaný systém správy registratúry, väčšinou bez využitia elektronického systému na správu registratúry. Vykonanými kontrolami bolo zistené, že medzi najčastejšie nedostatky pri evidovaní registratúrnych záznamov patrí nedôsledné vedenie registratúrneho denníka, v ktorom nie sú vypĺňané všetky predpísané formálne náležitosti, chýba najmä registratúrna značka a spôsob vybavenia. Ďalšími zistenými nedostatkami bolo neoznačovanie spisov, a to nevyznačovanie registratúrnej značky, znaku hodnoty a lehoty uloženia na spisových obaloch, resp. nevyhotovovanie spisových obalov a najmä obsahu spisu. V niektorých kontrolovaných subjektoch sa v denníku neevidovala elektronická pošta. Naďalej sa objavujú nedostatky aj pri označovaní úložných jednotiek na identifikačných štítkoch v príručných registratúrach, ktoré je často neúplné. Pri využívaní elektronického systému na správu registratúry boli v niektorých prípadoch zistené nedostatky spôsobené zo strany dodávateľa informačného systému (nebola zabezpečená prepojenosť elektronickej pošty s informačným systémom, systém sa neuzatvára v rámci jedného roka) alebo nedostatočným zaškolením pracovníkov zo strany poskytovateľa informačného systému (netlačia sa spisové obaly a obsahy spisu, nevyužívajú sa číselníky). Zavedené informačné systémy na správu registratúry spĺňajú štandardy výnosu MV SR č. 525/2011 Z. z. Elektronický systém na správu registratúrny sa však veľmi pomaly presadzuje do používania a niektorí pôvodcovia, ktorí majú zavedený informačný systém na správu registratúry, ho nevyužívajú v plnom rozsahu.

Väčšina kontrolovaných subjektov má zriadené registratúrne stredisko, ktorého priestory vyhovujú kritériám preventívnej ochrany registratúrnych záznamov. V jednom prípade (Múzeum a Kultúrne centrum južného Zemplína v Trebišove) sa zistilo, že priestory registratúrneho strediska z dôvodu vlhkosti nevyhovujú. Fyzický stav registratúrnych záznamov uložených v registratúrnych strediskách je dobrý a kapacita priestorov je vo väčšine prípadov dostatočná. Registratúrne záznamy sú zväčša usporiadané a uložené v škatuliach alebo šanónoch. Len v niektorých prípadoch boli zistené nedostatky pri ukladaní registratúrnych záznamov v registratúrnom stredisku. Najčastejším nedostatkom je v prevažnej väčšine prípadov neúplné označovanie úložných jednotiek. Často sú úložné jednotky označené len vecnou skupinou a rokom.

Jedným z najčastejších zistených nedostatkov je aj naďalej nedodržiavanie zákonom stanovej lehoty pre uskutočňovanie vyraďovacieho konania. Vyraďovacie konanie sa vo väčšine kontrolovaných subjektov nevykonáva pravidelne v lehote najmenej raz za 5 rokov. Pôvodcovia často vyraďujú registratúrne záznamy, ktorým uplynula lehota uloženia, až po vykonaní štátneho odborného dozoru. Prípravu vyraďovacieho konania komplikuje aj skutočnosť, že úložné jednotky umiestnené v registratúrnom stredisku nie sú správne označené.

V roku 2020 boli vykonané dve kontroly archívu – archív Východoslovenského múzea v Košiciach (VSM) a archív spoločnosti Chemko a. s. Strážske. Kontrola vykonaná v archíve VSM preukázala nedostatky týkajúce sa bádateľského poriadku, evidencie prírastkov, úbytkov a depozitov, archívnej pomôcky a bádateľských listov a tiež nedostatky vzťahujúce sa na podmienky v archívnom depote, ako uloženie archívnych dokumentov, zabezpečenie ochrany pred rozvodmi ústredného kúrenia, umiestnenie protipožiarnych dverí a elektrickej požiarnej signalizácie a pravidelné meranie teploty a vlhkosti. Kontrolou vykonanou v archíve spoločnosti Chemko, a. s. Strážske bolo zistené, že odborné činnosti nie sú v archíve vykonávané z dôvodu pokračujúcej likvidácie spoločnosti. Podnikovému archívu bolo ako opatrenie uložené požiadať odbor archívov a registratúr MV SR o zrušenie archívu a pripraviť delimitáciu archívnych dokumentov do Štátneho archívu v Košiciach, pracovisko Archív Michalovce. Archívu spoločnosti SHP Slavošovce a. s., v ktorom bola vykonaná kontrola v roku 2019, bol po posúdení žiadosti o zrušenie archívu z dôvodu, že spoločnosť nedokázala zabezpečiť ochranu archívnych dokumentov, udelený zo strany odboru archívov a registratúr MV SR súhlas so zrušením archívu. Spoločnosť SHP Slavošovce bola vyzvaná na odovzdanie archívnych dokumentov do Štátneho archívu v Košiciach, pracovisko Archív Rožňava do 31. decembra 2020.

Celkovo možno konštatovať, že najčastejším porušením bolo neuskutočňovanie pravidelného vyraďovacieho konania v lehote najmenej raz za päť rokov. Menšie nedostatky boli odstránené priamo u pôvodcov, ďalšie zistené nedostatky boli vo väčšine prípadov odstránené v stanovených termínoch alebo im bolo na základe žiadosti predĺžené obdobie na ich odstránenie. Kontrolná činnosť u prevažnej väčšiny pôvodcov preukázala zodpovedný prístup kontrolovaných subjektov k vedeniu registratúry. Vo všeobecnosti možno zhodnotiť, že spolupráca s pôvodcami je takmer vo všetkých prípadoch bezproblémová. Často sú špecifické problémy a otázky týkajúce sa vedenia registratúrneho denníka, ukladania registratúrnych záznamov alebo prípravy vyraďovacieho konania vyriešené priamo počas štátneho odborného dozor. K celkovému zlepšeniu výkonu správy registratúry prispieva aj metodická, školiaca a inštruktážna činnosť pracovníkov archívu.

**Štátny archív v Nitre**

Štátny archív v Nitre mal na rok 2020 naplánovaných 63 kontrol správy registratúry, z toho 48 komplexných a 15 následných. Zamestnanci Ministerstva vnútra Slovenskej republiky, Štátneho archívu v Nitre vykonali na základe § 28 zákona č. 395/2012 Z. z. v súlade s plánom kontrolnej činnosti archívu na rok 2020: 23 kontrol, z toho bolo 16 komplexných kontrol a 7 následných kontrol. Nad rámec boli vykonané 2 komplexné kontroly. Kontroly boli vykonané na obecných úradoch, na základných a stredných školách, na daňovom úrade, inšpektoráte práce, na poľnohospodárskych družstvách a v  súkromných spoločnostiach.

Nebolo vykonaných 40 kontrol, z toho 32 komplexných a 8 následných kontrol. Kontroly neboli vykonané z dôvodu vyhlásenia stavu globálnej zdravotnej núdze Svetovou zdravotníckou organizáciou a mimoriadnej situácie v Slovenskej republike, vyhlásenej vládou Slovenskej republiky v súvislosti s nebezpečnou nákazou, spôsobenou koronavírusom COVID-19 na území Slovenskej republiky a následne so zreteľom na vyhlásenie núdzového stavu. Niektoré kontroly neboli vykonané tiež z dôvodu práceneschopnosti správkyň registratúr, z dôvodu personálnych a organizačných zmien v organizácii a v nemalej miere tiež z dôvodu opatrení v súvislosti s ochorením COVID-19 na strane kontrolovaných subjektov. Kontroly budú prenesené do plánu kontrolnej činnosti archívu na rok 2021 a vykonané v uvedenom roku.

Komplexné kontroly správy registratúry boli vykonané v nasledovných subjektoch: Obecný úrad v Kajali (18. 06.), Daňový úrad Nitra, pobočka Topoľčany (29. 06), Obecný úrad v Žabokrekoch nad Nitrou (10. 07.), Obecný úrad v Kráľovom Brode (15. 07.), Obecný úrad v Gáni (22. 07.), Poľnohospodárske družstvo Bebrava, Veľké Chlievany (24. 07.), Mestský úrad v Šamoríne (30. 07.), Obecný úrad v Závade (04. 09.), Obecný úrad v Bajtave (22. 09.), Obecný úrad v Hokovciach (23. 09.), Obecný úrad v Horných Semerovciach (23. 09.), Obecný úrad v Salke (24. 09.), Základná škola v Salke (24. 09.), Obecný úrad vo Veľkom Kýri (29. 09.), Obecný úrad v Kameníne (01. 10.), Poľnohospodárske družstvo „Ponitrie“ v Preseľanoch (16. 10.).

Kontroly nad rámec plánu boli vykonané v subjektoch Centrum pre deti a rodiny v Seredi (23. 07.) a B. M. Kávoviny, s. r. o. Sereď (11. 08.).

Následné kontroly boli vykonané v subjektoch: Obecný úrad v Ivanke pri Nitre (18. 06.), Obecný úrad v Libichave (17. 07.), Obecný úrad v Jelke (22. 07.), Inšpektorát práce Nitra (04. 09.), Obecný úrad v Lužiankach (24. 09.), Obecný úrad v Chudej Lehote (25. 09.), Gymnázium v Partizánskom (09. 10.).

Komplexné kontroly správy registratúry neboli vykonané v nasledovných subjektoch: Regionálny úrad verejného zdravotníctva v Nitre, Stredná zdravotnícka škola v Nitre, Obecný úrad vo Veľkom Záluží, Stredná odborná škola techniky a služieb v Nitre, Základná škola s materskou školou vo Vrábľoch, Lúky 1223, Obecný úrad v Číčove, Základná škola s materskou školou Gáspára Samuela s VJM v Číčove, Obecný úrad v Trávniku, Obecný úrad v Klížskej Nemej, Obecný úrad vo Veľkých Kosihoch, Obecný úrad v Tôni, Základná škola s VJM v Tôni, Obecný úrad v Zemianskej Olči, Kožená galantéria VD Komárno, Obecný úrad v Čake, Základná škola s materskou školou v Čake, Obecný úrad v Tekovskom Hrádku, Obecný úrad v Hrkovciach, Obecný úrad v Dolných Semerovciach, Základná škola s VJM v Dolných Semerovciach, Obecný úrad v Jure nad Hronom, Základná škola s materskou školou v Jure nad Hronom, Gymnázium Juraja Szondyho s VJM – Szondy Győrgy Gimnázium v Šahách, Gymnázium J. A. Komenského – Comenius Gimnázium v Želiezovciach, Obecný úrad v Norovciach, DECODOM, spol. s r.o. Topoľčany, Stredná odborná škola strojnícka, Bánovce nad Bebravou, Základná škola v Kameníne, Základná škola s materskou školou vo Veľkom Kýre, OSRAM, a.s. Nové Zámky, Obecný úrad v Oľdzi a Obecný úrad vo Veľkom Grobe.

Následné kontroly správy registratúry neboli vykonané v nasledovných subjektoch: Mestský úrad v Zlatých Moravciach, Slovenská poľnohospodárska univerzita v Nitre – archív, Detský domov Dedina Mládeže, Obecný úrad v Solčiankach, Novoplast, výrobné družstvo Sereď, Základná škola Jána Hollého v Šali, EUROMILK, a.s. Veľký Meder a Poľnohospodárske družstvo so sídlom v Novom Živote.

Pri komplexných kontrolách sa kontrolná skupina zamerala na manipuláciu s registratúrnymi záznamami od ich prijatia až po ukladanie v registratúrnych strediskách a ich vyraďovanie. Správu registratúry vykonávajú samotní pôvodcovia. Správcovia registratúry, ktorí zároveň pracujú v podateľni i registratúrnom stredisku, majú túto funkciu kumulovanú s účtovnou, personálnou a mzdovou agendou, výberom a evidenciou daní, civilnou obranou, verejným obstarávaním a pod.

Mnohé kontrolované subjekty evidujú záznamy a spisy centralizovaným spôsobom bez využitia elektronického systému na správu registratúry, ale v priebehu roka 2021 väčšina z nich plánuje uskutočňovať evidovanie prostredníctvom elektronického systému správy registratúry. Majú tiež aktivované elektronické schránky na príjem elektronických úradných dokumentov, ale napriek tomu sa elektronické registratúrne záznamy vytvárali minimálne.

Pri komplexných kontrolách kontrolný orgán zistil viaceré porušenia všeobecne záväzných právnych predpisov a interných aktov riadenia, ktoré vyžadovali uloženie opatrení na odstránenie nedostatkov. Zistené nedostatky sa opakujú a sú takmer identické s tými, ktoré boli zistené počas kontrol v minulom období: kumulované funkcie u väčšiny správcov registratúr, nesprávne vedené registratúrne denníky (napr. niekde vynechávali čísla pre „budúce podanie“, ktoré ostali neobsadené a bolo ich treba zrušiť), dokonca viacerí pôvodcovia používali na evidenciu knihu došlej a odoslanej pošty namiesto registratúrneho denníka. V registratúrnych denníkoch chýbajú údaje o vybavení, uzatvorení a uložení spisu a tiež registratúrne značky, znaky hodnoty a lehoty uloženia tam, kde tieto údaje predtlač denníka predpisovala. Ďalej to bolo neoznačovanie spisov registratúrnou značkou, znakom hodnoty a lehotou uloženia, nesprávna tvorba spisu, nepoužívanie tlačív obsah spisu a spisový obal. Spisové obaly sa tiež používali rozdielne, napr. jeden spisový obal sa používal na jednu registratúrnu značku pre všetky spisy v rámci celého roka, niektorí pôvodcovia zasa nevypĺňali spisové obaly správne. Ďalej to bolo nevyhotovovanie úradných listov v súlade s príslušnou STN, nevyznačovanie obmedzeného prístupu 90 rokov k spisom.

Naďalej pretrvávajú nedostatky v prezentačných pečiatkach. Náležitosti a typy prezentačných pečiatok nie sú v súlade s vyhláškou MV SR č. 410/2015 Z. z. Pečiatky majú nesprávne uvedené názvy rubrík, ako napr. evidenčné číslo, poradové číslo a iné.

Elektronické registratúrne záznamy pôvodcovia prijímajú prostredníctvom elektronickej pošty, elektronických služieb a tiež elektronickej schránky. Z elektronických registratúrnych záznamov vytvárajú neelektronické kópie, s ktorými následne manipulujú ako s neelektronickými záznamami. Na neelektronické kópie neuvádzajú v pravom hornom rohu slovom „kópia“ a bývajú nesprávne označené prezentačnou pečiatkou, na čo boli upozornení.

V príručných registratúrach a registratúrnom stredisku ako najčastejší nedostatok bolo neúplné označenie úložných jednotiek, kedy väčšinou chýbala registratúrna značka, ďalej nepoužívanie preberacích protokolov spisov do registratúrneho strediska, chýbala evidencia spisov uložených v registratúrnom stredisku. Niekde boli voľne naukladané registratúrne záznamy na zemi registratúrneho strediska. Naďalej pretrváva problém nevyhovujúcich priestorov pre registratúrne strediská, cez registratúrne stredisko väčšinou vždy je vedené potrubie ústredného kúrenia. Vyraďovanie registratúrnych záznamov bolo v intervaloch dlhších ako 5 rokov, pravidelné vyraďovanie registratúrnych záznamov vo väčšine kontrolovaných subjektoch sa archívu darí dosiahnuť po upozornení pôvodcov.

Návrhy na vyradenie registratúrnych záznamov boli väčšinou predkladané prostredníctvom elektronického formulára v rámci portálu MV SR v časti Elektronický archív Slovenska. Prostredníctvom Elektronického archívu SR uskutočňovali pôvodcovia aj preberacie konania.

Dobrá úroveň správy registratúry bola zistená napr. na Daňovom úrade v Nitre, pobočka Topoľčany, na Obecnom úrade v Závade, na Obecnom úrade v Žabokrekoch nad Nitrou, na Mestskom úrade v Šamoríne, na Obecnom úrade v Kráľovom Brode.

Následné kontroly u pôvodcov, ktorým boli pri kontrolách v roku 2019 uložené opatrenia na odstránenie nedostatkov preukázali výrazné zlepšenia svojej administratívnej činnosti. Kontrolované subjekty mali zvýšený záujem o zabezpečenie správy registratúry a o odstránenie zistených nedostatkov. Snažili sa dodržiavať najmä registratúrny poriadok a plán, správne evidovať registratúrne záznamy v registratúrnom denníku, zlepšilo sa používanie spisových obalov a používa sa tlačivo „Obsah spisu“.

Napriek menšiemu počtu uskutočnených kontrol sa zamestnanci archívu zamerali na intenzívne riadenie organizácií v oblasti správy registratúry, konzultačnú činnosť, usmerňovanie organizácií najmä telefonicky a tiež s využitím elektronickej komunikácie.

Celkovo možno konštatovať, že kontrolná činnosť prispieva k skvalitneniu správy registratúry u kontrolovaných subjektov.

**Štátny archív v Prešove**

Štátny archív v Prešove zaradil na rok 2020 do plánu kontrolnej činnosti celkom 78 kontrol. Z dôvodu epidemiologických opatrení v súvislosti s pandémiou COVID-19, tiež z dôvodu personálnych zmien na pracoviskách, archív nerealizoval 15 kontrol správy registratúry, ktoré boli presunuté do plánu kontrol na rok 2021. Spolu v roku 2020 archív vykonal 63 kontrol – 58 komplexných, 2 následné kontroly, 2 kontroly archívov právnických osôb vo svojej územnej pôsobnosti a 1 kontrolu na podnet občana, ktorá bola vykonaná nad rámec plánu. Kontroly sa týkali pôvodcov registratúr I. kategórie (59) a II. kategórie (4). Medzi kontrolovanými subjektmi boli z  I. kategórie zastúpené predovšetkým úrady samosprávy a nimi zriadené organizácie, školy, kultúrne a vedecké inštitúcie (obecné úrady - 26, mestské úrady - 1, základné a stredné školy – 21, domovy sociálnych služieb - 1, knižnice – 3, technické služby – 1, hvezdáreň – 1, osvetové stredisko – 1, mediálna spoločnosť - 1), úrady štátnej správy – 3), z II. kategórie boli zastúpene 4 subjekty hospodárskej sféry.

Kontrolované subjekty boli: Stavebné bytové družstvo v Levoči (27.02.), Základná škola, Levočská 6 v Starej Ľubovni (04.03.), Základná škola s materskou školou v Šarišskom Jastrabí (05.03.), Obecný úrad v Malom Slavkove (09.03.), Základná škola v Dravciach (09.03.), Obecný úrad v Šarišskom Čiernom (10.03.) – následná kontrola, Základná škola M. R. Štefánika v Spišskej Belej (10.03.), Hotelová akadémia Otta Brucknera v Kežmarku (11.03.), Centrum pedagogicko-psychologického poradenstva a prevencie v Starej Ľubovni (12.03.), Tatravagónka, a. s. v Poprade (09.06.) – kontrola archívu, Základná škola s materskou školou v Kravanoch (11.06.), Obecný úrad v Chmeľovej (15.06.), Mestský úrad v Starej Ľubovni (16.06.), Obecný úrad v Lechnici (16.06.), Spojená škola v Spišskej Starej Vsi (16.06.), Obecný úrad v Malej Frankovej (17.06.), Obecný úrad v Skrabskom (18.06.) – následná kontrola, Knižnica Jána Henkela v Levoči (19.06.), Stredná odborná škola technická, Levočská 40 v Starej Ľubovni (19.06.), Obecný úrad v Hažíne nad Cirochou (22.06.), Obecný úrad v Kamennej Porube (23. 06.), Obecný úrad v Starine (23.06.), Spojená škola Tarasa Ševčenka s vyučovacím jazykom ukrajinským v Prešove (23.06.), Stredná odborná škola polytechnická J. A. Baťu vo Svite (23.06.), Obecný úrad v Zemplínskych Hámroch (24.06.), Stredná odborná škola podnikania a služieb v Lipanoch (24.06.), Tatrasvit Svit – SOCKS, a. s. vo Svite (24.06.) – kontrola archívu, Základná škola s materskou školou v Zemplínskych Hámroch (24.06.), Obecný úrad v Stráňanoch (25.06.), Obecný úrad v Zámutove (25.06.), Základná škola v Červenici (25.06.), Obecný úrad v Červenici (26.06.), Základná škola s materskou školou v Spišskom Hrhove (26.06.), Obecný úrad v Mestisku (30.06.), Obecný úrad v Malej Poľane (01.07.), Obecný úrad v Mikovej (01.07.), Stredná odborná škola, Jarmočná 108 v Starej Ľubovni (17.07.), Okresná prokuratúra vo Vranove nad Topľou (22.07.), Obecný úrad v Sedliskách (23.07.), Stredná odborná škola pedagogická v Levoči (28.07.), Obecný úrad v Rovnom (29.07.), Hvezdáreň a planetárium v Prešove (03.08.), Krajská prokuratúra v Prešove (04.08.), Stredná priemyselná škola elektrotechnická v Prešove (24.08.), Základná škola v Kamennej Porube (26.08.), Obecný úrad v Livovskej Hute (07.09.), Obecný úrad v Livove (08.09.), Hornozemplínske osvetové stredisko vo Vranove nad Topľou (09.09.), Obecný úrad v Nemešanoch (11.09.), Ľubovnianska mediálna spoločnosť, s. r. o. v Starej Ľubovni (17.09.), Roľnícka spoločnosť „Kyjov“, s. r. o. v Kyjove (22.09.), Domov sociálnych služieb v Jabloni (23.09.), Obecný úrad v Jabloni (23.09.), Obecný úrad v Brestove (24.09.), Štátna vedecká knižnica v Prešove (24.09.), Obecný úrad v Hrabovci (28.09.), Obecný úrad v Lipovej (28.09.), Základná škola s materskou školou v Sedliskách (28.09.), Technické služby mesta Svidník (30.09.), Základná škola v Jastrabí nad Topľou (06.10.), Obecný úrad v Buglovciach (22.10.), Základná škola v Dlhých Strážach (23.10.), Okresná knižnica Dávida Gutgesela v Bardejove (28.10.).

Komplexné kontroly správy registratúry boli zamerané na dodržiavanie právnych predpisov, manipuláciu so záznamami a spismi, od ich prijímania, triedenia, evidovania, obehu, cez tvorbu, vybavovanie, ochranu a uloženie spisov v príručných registratúrach a registratúrnych strediskách, až po vyraďovanie spisov a priestorové a materiálno-technické zabezpečenie registratúrnych stredísk. Pracovisko Archív Bardejov vykonalo jednu kontrolu na podnet občana na Obecnom úrade v Hrabovci. Na základe podaného návrhu na vykonanie štátneho odborného dozoru bola kontrola zameraná najmä na označovanie konkrétnych prijatých záznamov a spisov, evidenciu, tvorbu, vybavovanie daných záznamov a spisov a ich odosielanie za obdobie rokov 2016 – 2018. Registratúrne záznamy obecného úradu za rok 2016 nebolo možné kontrolovať z dôvodu poškodenia, znehodnotenia a následného vyraďovania spisov. Štátnemu archívu v Prešove, pracovisko Archív Bardejov bol poskytnutý záznam o znehodnotení spisov spolu so zápisom škodovej udalosti. Kontrolou bolo zistené, že konkrétne agendy spisov sú vedené aj zamestnancami Spoločnej úradovne Richvald (do roku 2019 Spoločná úradovňa Sveržov).

Pri dvoch následných kontrolách sa zistilo, že pôvodcovia splnili archívom uložené opatrenia.

Činnosti správcov registratúry vykonávali u kontrolovaných subjektov osoby s primeraným vzdelaním, väčšinou v kumulovanej funkcii s inými činnosťami. Podmienky na výkon funkcie boli aj napriek kumulácii vo väčšine prípadov zabezpečené.

V oblasti evidencie záznamov väčšina pôvodcov, aj napriek tomu, že ide o orgány verejnej moci, využívala centralizovaný neautomatizovaný systém správy registratúry prostredníctvom registratúrneho denníka (54), menšia časť z kontrolovaných subjektov mala informačný systém na správu registratúry (9).

Pri klasickej evidencii v registratúrnom denníku sa pri kontrolách u niektorých pôvodcov zistilo neúplné vyplňovanie registratúrnych denníkov podľa predtlače (chýbal spôsob vybavenia, registratúrna značka, znak hodnoty a lehota uloženia).

Informačné systémy na správu registratúry mali certifikát zhody s výnosom SR č. 525/2011 Z. z. u siedmych subjektov na vysokej úrovni a u dvoch obecných úradov na nízkej úrovni. Subjekty používali rôzne agendové systémy na osobitnú systematickú evidenciu špeciálnych druhov záznamov (personálna, účtovná, mzdová, pedagogická dokumentácia a iné).

Implementovanie a využívanie certifikovaných informačných systémov na správu registratúry pozitívne ovplyvnilo vedenie správy registratúry u kontrolovaných subjektov. Napriek pozitívam môžeme konštatovať, že prechod na automatizovanú správu registratúry u pôvodcov je zdĺhavý a nezodpovedá súčasných požiadavkám. V prevažnej miere sa informačné systémy využívajú na úradoch štátnej správy, na úrovni samosprávy mali zavedený informačný systém len 4 obecné úrady z celkového počtu 26 kontrolovaných obecných úradov. Väčšina obecných úradov pri poskytovaní elektronických služieb občanom využívala program Dátové centrum obcí a miest - DCOM. Zistilo sa, že využívanie elektronickej správy registratúry je nedostatočné, predovšetkým z dôvodu počiatočnej nevedomosti pri prechode, tiež kvôli technickým problémom a chýbajúcim autorizáciám. V jednom prípade sa elektronický informačný systém využíval aj na strednej škole.

Pri komplexných kontrolách správy registratúry boli ďalej zistené prevažne tieto nedostatky: prezentačná pečiatka nebola v súlade s predpísaným vzorom; vyskytovala sa absencia spisových obalov a obsahu spisu; na spisoch s osobnými údajmi nebol vyznačený obmedzený prístup a čas trvania obmedzenia; úradné listy sa nevyhotovovali v súlade so slovenskou technickou normou; agenda sa pri odchode zamestnanca neodovzdávala protokolárne; úložné jednotky v príručnej registratúre a registratúrnom stredisku neobsahovali identifikačné štítky s úplnými údajmi; spisy z príručných registratúr sa do registratúrneho strediska odovzdávali nepravidelne a bez odovzdávacích zoznamov; v registratúrnom stredisku chýbala evidencia prírastkov a lokácia spisov; nebola dostatočne zabezpečená ochrana; nebolo uskutočnené vyraďovacie konanie v súlade so zákonom. Nepravidelnosť vyraďovacích konaní súvisí aj s vlažným postojom kontrolovaných subjektov k využívaniu elektronických služieb Ministerstva vnútra SR prostredníctvom elektronického archívu Slovenska (ISEA). Zistilo sa, že mnohé subjekty nemajú vytvorené personalizované prostredia, čo sa podieľa na minimálnom počte elektronicky predkladaných návrhov na vyradenie prostredníctvom ISEA. Táto skutočnosť je tiež jedna z príčin nedodržania päťročného intervalu vyraďovania registratúrnych záznamov.

Pri kontrole archívov právnických osôb v spoločnostiach Tatravagónka, a. s. v Poprade a Tatrasvit Svit – SOCKS, a. s. vo Svite bolo zistené, že subjekty nemali vypracované a schválené bádateľské poriadky archívu a nevykonávali pravidelné vyraďovacie konania.

Najčastejšie prijaté opatrenia boli: používať predpísanú prezentačnú pečiatku; v registratúrnom denníku vypĺňať všetky údaje podľa predtlače; používať spisový obal a vytvárať obsah spisu; vyhotovovať úradné listy v súlade so slovenskou technickou normou; spisovú agendu odovzdávať pri odchode zamestnanca protokolárne; v príručnej registratúre ukladať spisy podľa ročníkov a podľa registratúrnych značiek, označovať úložné jednotky predpísanými identifikačnými štítkami; pravidelne a protokolárne odovzdávať spisy z príručných registratúr do registratúrneho strediska; spisy v registratúrnom stredisku ukladať v súlade s registratúrnym poriadkom; viesť evidenciu prírastkov a lokáciu v registratúrnom stredisku; zabezpečiť ochranu spisov v registratúrnom stredisku (predovšetkým pred vodou); vykonávať pravidelné vyraďovacie konanie. V prípade archívov právnických osôb bolo uložené vypracovať bádateľské poriadky a predložiť ich príslušnému pracovisku archívu na schválenie.

Kontrolovaným subjektom boli poskytnuté metodické usmernenia v priebehu kontroly, boli im uložené opatrenia na odstránenie zistených nedostatkov, jednotlivé subjekty opatrenia plnia priebežne počas roka a po ich splnení zasielajú archívu správy o plnení.

Kontroly preukázali, že napriek zisteným nedostatkom je možné konštatovať zvýšený záujem a zodpovednejší prístup zo strany kontrolovaných subjektov k vykonávaniu činnosti na úseku správy registratúry, rovnako aj k vykonávaniu správy archívov právnických osôb. K celkovému zlepšeniu výkonu správy registratúry prispela aj metodická, školiaca, inštruktážna činnosť zamestnancov odboru archívov a registratúr MV SR, či zamestnancov archívu a pracovísk, taktiež zavádzanie certifikovaných elektronických informačných systémov na správu registratúry a využívanie elektronických služieb Ministerstva vnútra SR.

**Štátny archív v Trnave**

Na rok 2020 bolo naplánovaných 30 kontrol (21 za Štátny archív v Trnave a 9 za pracovisko Archív Skalica), z toho 27 komplexných a 3 následné. Na podnet bola vykonaná 1 kontrola. Dve kontroly mali byť zamerané na súkromné archívy. Celkovo bolo vykonaných 10 kontrol vrátane tej na podnet, z dôvodu epidemiologickej situácie v súvislosti s pandémiou COVID-19 a trvania núdzového stavu.

Kontroly boli vykonané nasledovne: Základná škola v Čároch (31.01.), Špeciálna základná škola v Gbeloch (05.02.), Obecný úrad v Smoleniciach (21.07.), Obecný úrad v Brestovanoch (22.07.), Obecný úrad vo Voderadoch (23.07.), Základná škola s materskou školou v Kuklove (18.08.), Poľnohospodárske družstvo Trnava (21.08.), Obecný úrad v Hrnčiarovciach nad Parnou (03.09.), Správa mestského majetku Skalica, s. r. o. (18.09.), Mestská knižnica v Skalici (22.09.) a kontrola vykonaná na podnet u pôvodcu Jozef Stano - správa domových bytov (20.10.).

V pláne kontrol na rok 2020 boli zahrnutí pôvodcovia, ktorí nedodržiavali vyraďovanie registratúrnych záznamov v pravidelnom päťročnom intervale a odovzdanie archívnych dokumentov do archívu. U niektorých pôvodcov bolo zistené, že nepoužívali vyhovujúcu smernicu na správu registratúry. Vyhodnotenie kontrolnej činnosti poukazuje na nedostatky v evidencii registratúrnych záznamov a tvorbe spisov, či v prideľovaní registratúrnej značky. Pri evidencii v klasickom registratúrnom denníku sa nedostatočne vypisujú povinné položky a denník sa vedie niekoľko rokov, alebo sa neprideľuje registratúrna značka. Pri evidovaní v elektronickom systéme bolo napr. zistené, že sa neevidujú odoslané záznamy. Registratúrne strediská boli pomerne v dobrom stave, medzi nedostatky patrila absencia vhodného hasiaceho prístroja alebo nezatienené okná. Zistenia kontroly správy registratúry, navrhované postupy a riešenia na odstránenie nedostatkov boli prekonzultované priamo na mieste so správcom registratúry aj so štatutárom kontrolovaného subjektu.

**Štátny archív v Trenčíne**

V roku 2020 vykonal Štátny archív v Trenčíne 43 kontrol správy registratúry. Väčšina kontrol bola zameraná na orgány verejnej moci resp. organizácie patriace do I. kategórie pôvodcov registratúry, 6 kontrol bolo vykonaných u pôvodcov II. kategórie.

Z pôvodného počtu plánovaných kontrol (54) nebolo vykonaných 11 kontrol, a to v: Trenčianskej nadácii v Trenčíne, Strednej odbornej škole obchodu a služieb v Novom Meste nad Váhom, Obecnom úrade vo Svinnej, Okresnom výbore zväzu ochrancov prírody a krajiny v Považskej Bystrici, Centre pedagogicko-psychologického poradenstva a prevencie v Trenčíne, v spoločnosti LEONI Slovakia, spol. s r. o., Mestskom kultúrnom stredisku v Novom Meste nad Váhom, Regionálnej poľnohospodárskej a potravinovej komore v Trenčíne, na Mestskom úrade v Trenčíne, Mestskom úrade v Novom Meste nad Váhom a Mestskom úrade v Starej Turej. Uvedené kontroly neboli uskutočnené z dôvodu pandémie ochorenia COVID-19 a s tým súvisiacimi prijatými protipandemickými opatreniami. V jednom prípade nebola kontrola vykonaná z dôvodu zmeny príslušnosti kontrolovaného subjektu – Okresný výbor zväzu ochrancov prírody a krajiny v Považskej Bystrici, o ktorej sa archív dozvedel až počas prípravy vykonania štátneho odborného dozoru. V jednom prípade nebola vykonaná plánovaná následná kontrola subjektu Trenčianska nadácia v Trenčíne z dôvodu prípravy rekonštrukcie budovy, v ktorej nadácia sídli. Vzhľadom na to, že rekonštrukcia budovy bude prebiehať v roku 2021 a nie je možné odhadnúť, ako dlho bude trvať, a teda subjekt bude i naďalej bez sídla, následná kontrola v tomto subjekte nebude vykonaná ani v roku 2021. Z uvedeného dôvodu bude 10 nevykonaných kontrol z pôvodného plánu zaradených do plánu kontrolnej činnosti v roku 2021.

Z pôvodného plánu bolo vykonaných 6 následných kontrol správy registratúry zameraných na odstránenie zistených nedostatkov. Uvedené kontroly boli vykonané na Strednej zdravotníckej škole Celestíny Šimurkovej v Trenčíne (14. 02.), Strednej odbornej škole v Trenčíne (27. 02.), Obecnom úrade v Kostolnom (03. 09.), Obecnom úrade v Brestovci (03. 09.), Strednej odbornej škole pedagogickej sv. Andreja – Svorada a Benedikta v Trenčíne (16. 10.) a Obecnom úrade v Bukovci (20. 10.). Takmer vo všetkých prípadoch možno skonštatovať, že došlo k odstráneniu zistených nedostatkov. Menej závažné nedostatky, ktoré sa vyskytli, boli riešené usmernením jednotlivých zamestnancov.

Plánované komplexné kontroly správy registratúry boli vykonané v 37 subjektoch, a to v organizácii Sociálne služby mesta Trenčín, m. r. o. (31. 01.), v Bilingválnom slovensko – španielskom gymnáziu v Novom Meste nad Váhom (04. 02.), Gymnáziu Milana Rastislava Štefánika v Novom Meste nad Váhom (04. 02.), Obchodnej akadémii Milana Hodžu v Trenčíne (07. 02.), Regionálnom úrade verejného zdravotníctva v Trenčíne (11. 02.), Základnej škole v Opatovciach nad Nitrou (27. 02.), Regionálnom združení miest a obcí Stredného Považia (28. 02.), Obecnom úrade vo Veľkej Hradnej (05. 03.), Obecnom úrade v Dolnej Súči (10. 03.), Obecnom úrade v Hornej Súči (10. 03.), COOP Jednote v Prievidzi (11. 03.),  Obecnom úrade v Modrovej (23. 06.), Obecnom úrade v Potvoriciach (23. 06.), Obecnom úrade v Hôrke nad Váhom (24. 06.), Obecnom úrade vo Vaďovciach (25. 06.) Obecnom úrade v Kamenci pod Vtáčnikom (08. 07.), Obecnom úrade v Ráztočne (21. 07.), Strednej odbornej škole letecko – technickej v Trenčíne (04. 09.), Obecnom úrade v Lehote pod Vtáčnikom (07. 09.), Obecnom úrade v Radobici (10. 09.), Regionálnom úrade verejného zdravotníctva v Považskej Bystrici (21. 09.), Považskom osvetovom stredisku v Považskej Bystrici (22. 09.), Vlastivednom múzeu v Považskej Bystrici (22. 09.), Centre sociálnych služieb Lúč v Pruskom (23. 09.), Obecnom úrade v Pruskom (23. 09.), Mestskom úrade v Prievidzi (24.09.), Nemocnici s poliklinikou v Považskej Bystrici (24. 09.), Obecnom úrade v Jasenici (28. 09.), Regionálnej veterinárnej a potravinovej správe v Púchove (29. 09.), spoločnosti Makyta, a. s. Púchov (29. 09.), Mestskej knižnice v Handlovej (01. 10.), v spoločnosti Kúpele Trenčianske Teplice, a. s. (02. 10.), Základnej škole v Oslanoch (06. 10.), Základnej škole v Zemianskych Kostoľanoch (08. 10.), Súkromnom gymnáziu FUTURUM v Trenčíne (09. 10.) Obecnom úrade v Dolnej Porube (13. 10.) a Obecnom úrade v Horňanoch (13. 10.).

Z týchto plánovaných komplexných boli zistené závažné nedostatky správy registratúry v 4 subjektoch. Vykonanými kontrolami boli zistené nedostatky pri vedení správy registratúry menšieho rozsahu v 28 subjektoch. Nedostatky pri vedení správy registratúry neboli zistené iba v 5 subjektoch.

Z celkového počtu 43 vykonaných kontrol správy registratúry bol zistený nasledovný skutkový stav: automatizovaným spôsobom je zabezpečená správa registratúry v 23 subjektoch. Elektronický informačný systém využíva 8 subjektov. Zvyšných 15 subjektov využíva systémy, ktoré dosahujú nízku úroveň zhody s Výnosom MVSR č. 525/2011 Z. z. o štandardoch pre elektronické informačné systémy na správu registratúry. Ostatné subjekty v počte 20 zabezpečujú správu registratúry neautomatizovaným spôsobom prostredníctvom registratúrnych denníkov.

Pri vedení evidencie automatizovaným systémom pretrvávajú nasledovné nedostatky: nedostatočne sa vypĺňajú jednotlivé položky registratúrneho denníka (vec spisu, vec záznamu), spracovatelia netvoria spisy, neevidujú sa všetky záznamy v spise, číslo spisu sa prideľuje jednej vecnej skupine spisov a nahrádza tak registratúrnu značku, pri neelektronických a kombinovaných spisoch sa netlačia obsahy spisov a spisové obaly, odoslané záznamy sa v položke úradného listu „naše číslo“ označujú evidenčným číslom odosielaného záznamu, prípadne číslom doručeného záznamu, na ktorý sa odpovedá. Mnoho problémov sa však vyskytuje v súvislosti s technickými chybami, prípadne nedostatkami využívaných systémov či celkovým nesprávnym nastavením systémov pre potreby subjektov.

Pri evidovaní registratúrnych záznamov neautomatizovaným systémom prostredníctvom registratúrnych denníkov boli zistené nasledovné nedostatky: nedostatočne sa vypĺňajú jednotlivé rubriky registratúrneho denníka (obsah podania, spôsob a dátum vybavenia, registratúrna značka, znak hodnoty - lehota uloženia, spôsob vybavenia), nepoužívajú sa spisové obaly a tlačivo „obsah spisu“ sa buď nevyhotovuje vôbec alebo sa nevypĺňa podľa predtlače a v mnohých prípadoch sa nevedie priebežne.

Medzi ďalšie zistené nedostatky, ktoré súvisia s vedením správy registratúry, patria: niektoré subjekty v súvislosti s novelou vyhlášky MV SR č. 410/2015 platnou od 1. marca 2019 nepredložili na schválenie dodatok k registratúrnemu poriadku alebo nový registratúrny poriadok, v niektorých prípadoch nie je zriadená pozícia správcu registratúry (ani v kumulovanej podobe), elektronické registratúrne záznamy sa tlačia a označujú prezentačnou pečiatkou, neprideľujú sa správne registratúrne značky, v niektorých prípadoch sa používa i nesprávny typ prezentačnej pečiatky a nedopĺňajú sa údaje do odtlačku prezentačnej pečiatky**,** formálna úprava registratúrnych záznamov zväčša nezodpovedá normám STN 01 6910 a STN 88 6101, nevyznačuje sa obmedzený prístup k spisom obsahujúcim osobné údaje, nesprávne sa vedie príručná registratúra (neukladanie spisov podľa registratúrnych značiek, používanie štítkov s nesprávnymi alebo neúplnými identifikačnými údajmi) s čím následne súvisí i neusporiadanosť registratúry v registratúrnych strediskách, ktoré zároveň často slúžia ako sklady rôzneho materiálu (väčšinou z dôvodu nedostatku priestoru), nevyhotovuje sa evidencia nahliadnutí a výpožičiek a nepravidelne sa uskutočňuje vyraďovanie registratúrnych záznamov.

Nedostatky jednotlivých subjektov pretrvávajú i pri výkone verejnej moci elektronicky. U mnohých subjektov zostávajú elektronické dokumenty uložené v elektronických schránkach, pri subjektoch, ktoré zabezpečujú správu registratúry automatizovaným spôsobom chýba integrácia elektronických schránok so systémom na správu registratúry. Zamestnanci majú tiež problémy pri odosielaní a tvorbe elektronických záznamov, čo je spôsobené najmä nedostatočnou informovanosťou ako aj neovládaním jednotlivých technických nástrojov. Problémy sa vyskytujú i pri využívaní IS Elektronický archív, čo je spôsobené najmä častými technickými poruchami systému, v ojedinelých prípadoch dlhšej časovej lehote na vytvorenie osobného prostredia, neprehľadnosťou systému IS Elektronický archív a s tým súvisiacou schopnosťou zorientovať sa v uvedenom systéme ako i pri správnom vypĺňaní elektronického formulára.

Na zlepšenie stavu správy registratúry Štátny archív v Trenčíne poskytoval pôvodcom registratúry v priebehu celého roka podrobnejšie individuálne školenia a metodické inštruktáže v súvislosti s prípravou vyraďovacích konaní a podávaním návrhov prostredníctvom IS Elektronický archív, prípravou a tvorbou registratúrnych poriadkov a plánov, evidenciou registratúrnych záznamov a spisov a s tým súvisiacou celkovou správou registratúry subjektu.

Keďže Štátny archív v Trenčíne má v svojej predarchívnej starostlivosti už iba dva podnikové archívy (Matador, a.s. Púchov a Fortischem, a. s. v Novákoch), v ktorých už kontroly boli vykonané (rok 2017 a 2018), do plánu na rok 2021 nie je zahrnutá kontrola v žiadnom archíve.

Napriek vyššie uvedeným nedostatkom je možné skonštatovať, že sa v jednotlivých subjektoch zlepšuje úroveň správy registratúry, čo je badateľné najmä pri výkone následných kontrol.

**Štátny archív v Žiline so sídlom v Bytči**

Štátny archív v Žiline so sídlom v Bytči mal v pláne vykonať 50 komplexných kontrol, z toho 3 kontroly archívu, 2 následné kontroly a 1 tematickú kontrolu. Štátny odborný dozor bol vykonaný u pôvodcov: Stredná priemyselná škola informačných technológií v Kysuckom Novom Meste (13. 02.), Gymnázium Jozefa Miloslava Hurbana v Čadci (20. 02.), Mestský úrad v Dolnom Kubíne (25. - 26. 02.), Obecný úrad v Budiši (26. 06.), Obecný úrad v Necpaloch (23. 06.), Obecný úrad v Brieští (26. 06.), Obecný úrad v Ivančinej (26. 06.), Základná škola v Necpaloch (23. 06.), Základná škola vo Valči (03. 07.), Obecný úrad vo Svrčinovci (07. 07.), Škola úžitkového výtvarníctva v Ružomberku (12. 10.), Stredná odborná škola polytechnická v Ružomberku (13. 10.), Obecný úrad v Lúčkach (15. 10.), Obecný úrad v Švošove (15. 10.), Obecný úrad v Komjatnej (15. 10.) a Obecný úrad v Liptovských Sliačoch (15. 10.). Mimo plánu kontrolnej činnosti bola vykonaná kontrola na podnet na Obecnom úrade v Dunajove (28. 07.).

V súvislosti s epidemiologickou situáciou, spôsobenou ochorením COVID-19 a prijatými opatreniami sa ostatné plánované kontroly neuskutočnili. Tieto budú zaradené do plánu kontrol na rok 2021.

U všetkých kontrolovaných subjektov boli zistené čiastočné porušenia všeobecne záväzných právnych predpisov a interných smerníc. Nedostatky sa týkali najmä nepresného výkladu vyhlášky MV SR č. 410/2015 Z. z., nedôsledného vypĺňania údajov v registratúrnom denníku pri neautomatizovanom spôsobe evidovania záznamov (chýbala registratúrna značka, znak hodnoty, lehota uloženia), nevyznačovania obmedzeného prístupu s dobou obmedzenia k spisom obsahujúcim osobné údaje, neprideľovania registratúrnej značky spisom, neuvádzania odvolacích údajov v úradných listoch a nevyraďovania registratúrnych záznamov v súlade s § 18 ods. 3 zákona č. 395/2002. Opakovalo sa nedôsledné vyznačovanie údajov do prezentačnej pečiatky, údajov o uzatvorení spisu na spisovom obale. Medzi kontrolou zistené nedostatky patrila aj skutočnosť, že do spisov sa vkladajú registratúrne záznamy, ktoré nesúvisia s vybavením jednej veci a nesprávne označovanie úložných jednotiek v príručných registratúrach a registratúrnych strediskách. V niektorých prípadoch bola zistená nedostatočná ochrana registratúrnych záznamov, napríklad chýbajúce hasiace prístroje v registratúrnom stredisku, slabé obmedzenie prístupu denného svetla v registratúrnom stredisku, nevyhovujúce regálové systémy a pod. Správcovia registratúr kontrolovaných subjektov majú často kumulované funkcie a správa registratúry je len malou zložkou ich skutočnej náplne práce. Aj napriek viacerým nedostatkom je možné konštatovať, že väčšina kontrolovaných škôl a obcí má primerane vybavené a zabezpečené registratúrne strediská s postačujúcou úložnou kapacitou. Komunikácia správcov registratúry so štátnym archívom je na dobrej úrovni. Pri všetkých kontrolách boli zodpovedným zamestnancom poskytnuté odborné rady a usmernenia.

Nedostatky, uvedené v záznamoch z jednotlivých kontrol prevažná väčšina kontrolovaných subjektov už v priebehu roka odstránila, resp. podala tiež návrh na vyradenie registratúrnych záznamov a vyraďovacie konania boli riadne ukončené rozhodnutím archívu. Iba v jednom prípade aj napriek upozorneniam následnej kontroly, nedošlo k odstráneniu všetkých nedostatkov zistených počas predchádzajúcej komplexnej kontroly.